《题思范轩二首 其二》
宋代·张伯玉

天下儒宗不世勋，履声今绝岂重闻。空馀逸韵传流水，犹喜清风在此君。

山倚孔祠分积翠，篆寻严濑挂香云。接花酬倡将三记，时拂尘篇见旧文。

作者简介：建州建安人，字公达。第进士。尝为苏州郡从事。仁宗嘉祐中为御史，出知太平府，后为司封郎中。工诗善饮，时号张百杯，又曰张百篇。有《蓬莱集》。